EkBass/fiwiki-20250220-pages-articles huggingface dataset:
Huppuviuhkakerttuli

Huppuviuhkakerttuli (Myioborus miniatus) Keski- ja Etelä-Amerikassa elävä kerttuleihin kuuluva varpuslintu. ==Koko ja ulkonäkö== Kooltaan huppuviuhkakerttuli on noin 12 cm. Lajin pää kaula ja selkä ovat väriltään tumman tuhkanharmaat. Vatsan väri muuttuu etelästä pohjoiseen mentäessä sitruunankeltaisesta kirsikanpunaiseksi. Lajin pyrstön sivujen sulat ovat valkoiset. Huppuviuhkakerttulin päälaella on ruosteenpunainen laikku. == Levinneisyys ja elinympäristö == Huppuviuhkakerttulin levinneisyys ulottuu Etelä-Amerikasta Meksikoon. Levinneisyysalue levenee Sierra Madren kohdalla ja ulottuu pohjoisessa aina Maderas del Carmenin vuorille Coahuilassa. Huppuviuhkakerttulit elävät pilvi- ja vuoristometsissä 2 500-7 000 metrin korkeudessa. Laji liikkuu sekä metsien latvuskerroksissa että maan lähellä. == Ravinto == Huppuviuhkakerttulit syövät pääasiassa hyönteisiä. Etsiessään ravintoa puista huppukerttuli leväyttelee pyrstöään auki ja kiinni. Tämä saattaa houkutella hyönteisiä tulemaan esiin, jolloin ne on helppo syödä. Laji voi etsiä ruokaa yhdessä muiden kerttuleiden tai tangaroiden kanssa. == Lähteet == Luokka:Viuhkakerttulit
Raymond Edward Johnson

Raymond Edward Johnson (24. heinäkuuta 1911 Kenosha, Wisconsin - 15\. elokuuta 2001 Wallingford, Connecticut)Caskets On Parade ... Book of the Dead ... Obits: "Jo" - "Jt" oli yhdysvaltalainen pääasiallisesti radiossa ja teatterissa esiintynyt näyttelijä.Muistokirjoitus New York Timesissa Radiossa hän esiintyi päärooleissa sarjoissa Don Winslow of the Navy ja Mandrake the Magician. Parhaiten hänet muistetaan kuitenkin Inner Sanctum -kauhusarjan kertojan roolista, jota hän esitti sarjan alkamisesta vuonna 1941 vuoteen 1945 saakka, jolloin Paul McGrathista tuli uusi kertoja. Teatterinäyttämöllä Johnson esiintyi muun muassa vuonna 1943 Sidney Kingsleyn Broadway-näytelmässä The Patriots, jossa hän esitti Thomas Jeffersonin roolin. ==Lähteet== ==Aiheesta muualla== * Luokka:Yhdysvaltalaiset radionäyttelijät Luokka:Yhdysvaltalaiset teatterinäyttelijät Luokka:Vuonna 1911 syntyneet Luokka:Vuonna 2001 kuolleet
Rutumin kartano

Rutumin kartano () on kartano Lapinjärven kunnassa, Rutumin kylässä. Kartanon muodosti kapteeni Henrik Sebastian Hasselblatt hankkiessaan Isovihan jälkeen useita kylän rälssitiloja 1743. Myöhemmin lääninkamreeri Gabriel Gylling osti useita kartanon rälssitiloja. Kartanon päärakennus on rakennettu osittain 1794, jonka jälkeen sitä on laajennettu 1800-luvulla ja kunnostettu vielä 2000-luvulla. == Lähteet == == Aiheesta muualla == Rutumin kartanon kotisivut http://www.rutuminkartano.fi/ Luokka:Lapinjärven kartanot Kartano Luokka:Suomen 1700-luvulla rakennetut rakennukset ja rakennelmat
Syväsenvaara

Syväsenvaara on noin neljä kilometriä Rovaniemen keskustasta koilliseen päin sijaitseva kaupunginosa ja vaara. Vaaran korkeus on noin 195 metriä merenpinnasta, ja sen päältä avautuu näkymä Rovaniemen jokilaaksoon. Syväsenvaaran laella sijaitsee näkötorni. Vaaran uumeniin on louhittu Joulupukin luola Santa Park. Syväsenvaarassa on monia kilometrejä valaistuja hiihtolatuja, jotka kesäisin ovat lenkkeilijöiden suosiossa. Lisäksi alueella on jalkapallokenttä, joka talvisin jäädytetään jääkiekkokentäksi. Syväsenvaarassa sijaitsee ala-aste (puretaan kohta sisäilmaongelmien takia) , paloasema, kirkko, posti, baari, Sale ja K-market. == Lähteet == Luokka:Rovaniemen vaarat
Loviisanjoki

Loviisanjoki () on Suomenlahteen laskeva joki Suomessa. Joen vesistöalue sijaitsee Uudenmaan maakunnassa Lapinjärven kunnassa ja Loviisan kaupungissa ja osuu myös entisten Liljendalin ja Pernajan kuntien alueille. Joen latvaosista käytetään myös nimityksiä Lapinjärvenjoki ja Rutuminjoki. Loviisanjoen vesistö saa alkunsa Lapinjärven ympäristöstä. Vesistön järvisyys on 4,05 %. Joki laskee Suomenlahden Loviisanlahteen Loviisan kaupungin keskustan kohdalla. ==Lähteet== *http://www.ymparisto.fi (pdf), sivu 4. Viitattu 28.3.2014. * Luokka:Lapinjärven joet Luokka:Loviisan joet Luokka:Pernaja Luokka:Liljendal
Vääräpyörä

Vääräpyörä on joensuulainen poikkitaiteellinen kulttuuriyhdistys, joka tuottaa teatteri- ja lauluesityksiä, erilaisia ohjelmia, näyttelyitä ja tapahtumia. Yhdistys on perustettu 1995. Vääräpyörän aktiivijäsenet eri taiteenalojen ammattilaisia ja harrastajia. Lisäksi runsas joukko vierailevia taiteilijoita osallistuu säännöllisesti Vääräpyörän toimintaan. Vääräpyörä-tuotantoja ovat olleet muun muassa kiertueella esitetty ja Joensuun kaupunginteatterissa vieraillut uutta englantilaista draamaa edustava, The Country – Maalla ja Kajaanin Runoviikolla esitetty Betonimylläri-runotuotanto, Vääräpyörän ja Joensuun kaupunginteatterin yhteistuotanto Mielipuolen Päiväkirja, Ilosaaressa lapsille tehty teatteriseikkailu Lystsaaren Mahtikisa ja Tuula-Liina Variksen käsikirjoittama näytelmä Maan päällä paikka yksi on. Vääräpyörä on järjestänyt Pakkahuoneella lapsille ja nuorille suunnattuja loma-aikaisia teatteri- ja kuvataidetyöpajoja vuodesta 2008. Tuhmat tädit on Vääräpyörän laulu- ja performanssiryhmä, joka on esiintynyt vuodesta 2000.Karjalan Heili: Vääräpyörä ja Tuhmat tädit juhlaputkessa 7.11.2010 Yhdistys on tuottanut muun muassa Joen yö -tapahtuman ja Salaisuuksien Saari -draamaristeilyn. Vääräpyörän tärkeä toimitila on Joensuun Pakkahuone. ==Viimeaikaisia tuotantoja== * Minä olen Mateli, 2007 *Laahaajat -näytelmä, käsikirjoitus Esko-Pekka Tiitinen, 2009 * Nurin, 2010 * Samaan aikaan toisaalla 2011 *Ootko mun kaverlji?, käsikirjoitus Suvi Laaninen 2012 * Reko Lundán: Aina joku eksyy, 2015 *Save me! 2017 *Kevätjuhla, käsikirjoitus Riitta Pirttisalo 2018 *Et ole yksin 2019 ==Lähteet== ==Aiheesta muualla== Vääräpyörä Luokka:Joensuun kulttuuri Luokka:Harrastajateatterit
Emil Jankes

Carl Emil Jankes (16. maaliskuuta 1884 Helsinki – 26. heinäkuuta 1952) oli suomalainen taidemaalari. Jankesin vanhemmat olivat kauppias Georg Fredrik Jankes ja Maria Amanda Järnmark. Hän opiskeli Helsingin yliopiston piirustussalissa 1905–1906 ja Suomen taideyhdistyksen piirustuskoulussa 1905–1908. Jankes teki opintomatkat Saksaan 1905 ja 1907, Pariisiin 1909-1913 sekä Pariisiin ja Roomaan 1926. Hänen töitään oli ensimmäisen kerran näytteillä Helsingissä 1910. Jankes toimi Vapaan taidekoulun opettajana 1936–1939. Jankes maalasi asetelmia, henkilökuvia ja maisemia. == Lähteet == * Wikiaineisto: Kuka kukin oli 1961 * Suomen kuvataiteilijat-verkkomatrikkeli Luokka:Suomalaiset taidemaalarit Luokka:Vuonna 1884 syntyneet Luokka:Vuonna 1952 kuolleet
Costa Rican kivipallot

Costa Rican kivipallot tulivat julkisuuteen vuonna 1940. Suuret kivipallot löydettiin Mesoamerikasta Puntarenasin maakunnasta Costa Ricasta. Pallojen läpimitta on muutamasta sentistä yli kahteen ja puoleen metriin. Suurin pallo painaa yli 16 tonnia.http://web.ku.edu/~hoopes/balls/faq.htm Ne ovat nykykäsityksen mukaan muinaisten intiaanien tekemiä. Kivipallojen tarkoitusta ei tiedetä, mutta niillä uskotaan olleen jonkinlainen uskonnollinen merkitys. Suurin osa kivipalloista on tehty gabrostahttp://flickr.com/photos/48252806@N00/564046091/ tai granodioriitista. Vain muutamat on tehty kovasta kalkkikiveä muistuttavasta coquinasta sekä hiekkakivestä. Kivipallot liittyvät Aguas Buenasin kulttuuriin, joka oli 200 eaa. – 800 jaa. esiklassisella ja klassisella kaudella. Kivipalloja on löydetty haudoista matalien kumpujen huipulta. Haudoissa on kultaornamentteja. Kivipallot näyttävät olevan järjestetyt erilaisiin geometrisiin kuvioihin, kuten suoriin linjoihin, siksakkeihin ja niin edelleen. Tämä on johtanut lukuisiin vääriin väitteisiin, esimerkiksi on ilman syytä sanottu kivipallojen osoittavan Pääsiäissaaren ja Stonehengen suuntaa. Kivipalloja tehtiin yhä espanjalaisajalle jatkuneessa Buenos Airesin moniväristä keramiikkaa 1000–1500 jaa. tuottaneessa Chiriquín kulttuurissa, joka tuli Aguas Buenasin jälkeen. Unesco lisäsi kivipallot maailmanperintöluetteloon vuonna 2014. == Lähteet == == Aiheesta muualla == Luokka:Esikolumbiaaniset kulttuurit Luokka:Kivet Luokka:Unescon maailmanperintökohteet Costa Ricassa Luokka:Puntarenasin maakunta
Koskenkylänjoki

Koskenkylänjoki (https://kaino.kotus.fi/svenskaortnamn/?a=find&qfind;=Forsby+å), jota on kutsuttu myös Pernajanjoeksi, on Suomenlahteen laskeva joki Suomessa. Joen vesistöalue sijaitsee eteläosiltaan Uudenmaan, aiemmin Itä-Uudenmaan, maakunnassa ja pohjoisosiltaan Päijät-Hämeen ja Kymenlaakson maakunnissa. Koskenkylänjoen vesistö saa alkunsa ensimmäisen Salpausselän eteläpuolelta Nastolan Kirkonkylän ja Iitin Kausalan väliseltä alueelta. Vesistön latvaosissa Nastolan suunnasta virtaavaan Mustjokeen yhtyy Sääskjärvestä laskeva jokihaara. Täältä joki virtaa Lanskinjoki-nimisenä Artjärvellä Villikkalanjärveen ja Säyhteen kautta vesistön suurimpaan järveen Pyhäjärveen. Varsinainen Koskenkylänjoki alkaa Pyhäjärvestä. Joen alajuoksulla siihen yhtyy lännestä merkittävin sivujoki Myrskylänjoki, jonka jälkeen joki virtaa Liljendalin kirkonkylän kautta. Koskenkylänjoki laskee Suomenlahteen Pernajanlahden pohjukassa Loviisan Koskenkylän kohdalla. Vesistöalueen valuma- alueen pinta-ala on 895 neliökilometriä ja sen järvisyys on 4,4 %. Vuonna 2012 joen viittä koskea kunnostettiin parantamaan lohen ja meritaimenen poikastuotantoa. == Koskenkylänjoen vesistöalue == === Virtaamia === Joen virtaamatietoja on mitattu vuosien 1954–1970 aikana Villikkalanjoen kohdalta, jossa yläpuolisen valuma-alueen pinta-ala on 450 neliökilometriä. Keskivirtaamaksi (MQ) on saatu 4,5 kuutiometriä sekunnissa (m³/s), keskiylivirtaamaksi (MHQ) 33 m³/s ja keskialivirtaamaksi 0,57 m³/s. Viereisessä kuvaajassa esitetään mittausjakson ajalta kuukausittaiset virtaamien keskiarvot. === Rakenne === Vesistöalueen rakenne on kuvattu taulukkomuodossa. Nimi Vesistöaluetunnus Suurimpia järviä Korkeus Pinta-ala (km²) Rantaviiva (km) Järvitunnus Paikka Paikkakunta Kunta Ålhusbäckenin valuma-alue 16.008 Litinjoen valuma-alue 16.007 Haltionjoen - Köylinjoen valuma-alue 16.006 Myrskylänjoen valuma-alue 16.005 Isojärvi Vähäjärvi Pöyrysjärvi Muttilanjärvi Siippo Sopajärvi Kirkkojärvi Sulkavanjärvi 68,0 62,2 61,3 41,5 39,2 39,0 34,6 26,7 0,1 0,0708 0,0215 0,353 0,113 0,762 1,581 1,122 16.005.1.008 16.005.1.007 16.005.1.006 16.005.1.005 16.005.1.004 16.005.1.003 16.005.1.002 16.005.1.001 Koukjärvi Koukjärvi Kylmäsuo Muttila Myllykylä Sopajärvi Myrskylän kk. Hallila Myrskylä Myrskylä Myrskylä Myrskylä Myrskylä Myrskylä Myrskylä Myrskylä Lanskinjoen valuma-alue 16.004 Artjärven lähialue 16.003 Lammi Villikkalanjärvi Säyhtee Pyhäjärvi 39,8 39,8 39,8 0,513 7,123 2,060 12,983 3,14 14,01 7,73 28,78 16.003.1.004 16.003.1.003 16.003.1.002 16.003.1.001 Suurikylä Villikkala Vuorenmäki Suurikylä Artjärvi Artjärvi Artjärvi Artjärvi Orimattila Orimattila Orimattila Orimattila Koskenkylänjoen keskiosan alue 16.002 Syväjärvi Valkeapäänlampi 44,8 39,2 0,338 0,0492 3,73 1 16.002.1.002 16.002.1.001 Itäkylä Käkikoski Myllykylä Porlammi Myrskylä Lapinjärvi Koskenkylänjoen alaosan alue 16.001 == Lähteet == Luokka:Suomen joet * Luokka:Lapinjärven joet Luokka:Myrskylän joet Luokka:Loviisan joet
Näsijärven Pahvitehdas

Näsijärven Pahvitehdas perustettiin vuonna 1893 Tampereen Santalahteen Näsijärven rannalle ja se oli toiminnassa vuoteen 1989 saakka. Axel Sumelius osti vuonna 1903 tehtaan ja uudisti sen täydellisesti. Tehdas valmisti ensimmäisenä Suomessa lumppupahvia ja sen tuotevalikoimaan kuuluivat muun muassa lakinlippapahvi, rautateiden matkalipuissa käytetty pahvi, matkalaukut ja sähköeristyspahvi. Tehtaan vuosituotanto oli 550 tonnia ja sen palveluksessa oli parhaimmillaan 200 henkilöä. Pahvitehtaan 5–6-kerroksinen arkkitehti Bertel Strömmerin suunnittelema punatiilinen päärakennus valmistui vuonna 1942. Breitensteinien perheen yli 50 vuoden ajan omistama Näsijärvi Oy / Näsijärven Pahviteollisuus Oy teki konkurssin vuonna 1988 ja pahvitehtaan tuotanto päättyi vuonna 1989. Näsijärven pahvitehtaan entisissä tiloissa on nykyisin taiteilijoiden ja pienyrittäjien työtiloja ja verstaita. == Lähteet == * Pirkanmaan teollisuushistoria-sivut: Tampereen paperiteollisuutta * Jari Niemelä: Santalahden punatiili on myllerryksen kohteena. Pispalalainen 2/2006 * Pörssitieto: Näsijärvi Oy edeltäjineen == Aiheesta muualla == Luokka:Santalahti Luokka:Suomalaiset paperinvalmistajat Luokka:Suomen teollisuushistoria Luokka:Tampereen rakennukset ja rakennelmat
King Drapes

King Drapes on marraskuussa 1997 perustettu (nimi helmikuussa 1998) suomalainen rockabilly-yhtye. Yhtyeen perustaja on laulaja-kitaristi Sami Savolainen, basisti Jani Kallila on ollut yhtyeessä vuodesta 2010 lähtien. Yhtye on levyttänyt musiikkia kahdeksalletoista eri levy-yhtiölle. King Drapes diskografia kattaa yli 50 julkaisua (pitkäsoitto-albumit, kokoelmalevyt, singlet, ep:t, elokuvamusiikki..) . Yhtye on uransa aikana esiintynyt 1400-1500 kertaa. Kotimaan lisäksi yhtye on esiintynyt mm. USA:ssa, Isossa- Britanniassa, Espanjassa, Saksassa, Italiassa, Bosniassa, Venäjällä... == Julkaisut == === Albumit === * My Rocker, Castle Records, GER (2000) * Joutomies, Crazy Lee Records, FIN (2001) * Ei kukaan muu, Crazy Lee Records, FIN (2001) * King Drapes Stomp, Raucous Records, U.K (2002) * Rockabilly Rules, Raucous Records, U.K (2005) * Top Fuel Rockabilly, Crazy Lee Records, FIN (2007) * Restless'n'Rockin' , Raucous Records, U.K (2007) (Matchbox/Shotgun/Wild Angels- muusikko Wild Bob Burgosin sooloalbumi jolla soittaa King Drapes vahvistettuna fonistilla ja pianistilla). * Hyppää Jousille, Fire Star Records, FIN (2009) * Rockers On The Loose. Raucous Records, U.K (2009) * Tulta hännän alla, Turun Tähtituotanto/Ultra Records, FIN (2011) * Rebel Rouser, Raucous Records, U.K, ( 2012) * Kortit On Jaettu, Turun Tähtituotanto/Ultra Records, FIN (2013) * Rebel Girl , Rebel Music Records, GER (2013) * Rockabilly Dynamite, Ultra/FiftyFifty Records, FIN (2016) * Kingabilly Rock & Roll, Raucous Records, U.K (2021) * Tattooed Heart, Fire Star Records, FIN (2022) * Gigs, Funhouse Music, FIN (2022) * Hot Rock Teds, Rebel Music Records, GER (2024) ==Lähteet== * * www.kingdrapes.fi Luokka:Suomalaiset rockabilly-yhtyeet
Vko

Lyhenteet Vko ja VKO voivat tarkoittaa ainakin seuraavia: * Vnukovon kansainvälinen lentoasema, IATA-koodi VKO, lentoasema Moskovan lounaispuolella, Venäjällä *
Oulunlahden seisake

Oulunlahden seisake tai laituri (, aiemmin myös Kiviniemi sekä Vesala) oli seisake rataosalla Oulun Kiviniemessä, Oulun ja Kempeleen asemien välisellä rataosuudella. Liikennepaikalle rakennettiin vuonna 1949 pieni asemarakennus Jarl Ungernin suunnitelmien pohjalta. Rakennus purettiin käyttämättömänä 1990-luvulla. ==Lähteet== Luokka:Kiviniemi Luokka:Oulun rautatieliikennepaikat Luokka:Pohjois-Pohjanmaan lakkautetut rautatieliikennepaikat
Petteri Nykky

Petteri Nykky (s. 10. huhtikuuta 1965) on suomalainen salibandy- ja golfvalmentaja. Ennen valmennusuraansa hän pelasi salibandya Salibandyliigassa. Nykky on valmistunut Jyväskylän yliopistosta filosofian maisteriksi pääaineenaan kemia. Hän on suorittanut myös ammattivalmentajan tutkinnon. == Pelaajaura == Nykky pelasi pelaajaurallaan vuosina 1991–1998 yhteensä 98 runkosarjaottelua Salibandyliigassa Liffessä ja Happeessa. == Valmennusura == Salibandyliigassa Nykky on valmentanut Happeeta, Espoon Oilersia vuosina 2000–2008, AC Hakia kaudella 2008–2009 ja Classicia vuodesta 2015. Vuosina 2009–2011 hän valmensi Sveitsin liigassa pelaavaa Alligator Malansia. Suomen miesten salibandymaajoukkueen päävalmentajana hän toimi vuosina 2004–2010. Nykyn valmennuksessa Suomi voitti maailmanmestaruuden vuosina 2008 ja 2010. Vuosina 2011–2015 hän toimi Sveitsin salibandymaajoukkueen päävalmentajana. Vuoden 2012 MM-kisoissa Sveitsi saavutti pronssia. Helmikuussa 2017 Nykky valittiin uudestaan Suomen miesten salibandymaajoukkueen päävalmentajaksi. Vuonna 2018 Nykky voitti kolmannen maailmanmestaruutensa johtaessaan Suomen MM-kultaan. Vuonna 2011 Nykky valittiin Suomen Golfliiton liittovalmentajaksi. Hän on valmentanut henkilökohtaisesti muun muassa Ursula Wikströmiä. ja Lauri Ruuskaa. == Lähteet == Luokka:Suomalaiset salibandyn pelaajat Luokka:Suomalaiset salibandyvalmentajat Luokka:Vuonna 1965 syntyneet Luokka:Elävät henkilöt
Kehäraakki

Kehäraakki (engl. journeyman) on nyrkkeilyssä käytettävä termi, joka tarkoittaa parhaat päivänsä nähnyttä nyrkkeilijää. Englanninkielinen sana journeyman viittaa nyrkkeilijään, jonka tarkoituksena on pyrkiä seisomaan ottelussa täydet erät ilman varsinaista tarkoitusta voittaa ottelua. Yleensä tällaisia nyrkkeilijöitä otetaan vastustajiksi nuorille lupaaville nimille tarkoituksena rakentaa heille hyvältä näyttävä tilasto. == Tunnettuja journeyman-nyrkkeilijöitä == Englantilainen Peter Buckley nyrkkeili viimeisen ottelunsa 31.10.2008. Buckley voitti viimeisen ottelunsa käydyistä 300 ottelusta. Buckley oli nyrkkeilykehässä kaikkiaan 1 750 erää. Buckley voitti käymistään otteluista 32, hävisi 256 ja otteli 12 kertaa tasan. Monissa otteluissaan Buckley sai tietää ottelusta vasta muutamia tunteja ennen ottelua. ==Lähteet== Luokka:Nyrkkeilytermit
Lohikäärmeen siipi

Lohikäärmeen siipi () on ensimmäinen osa Margaret Weisin ja Tracy Hickmanin kirjoittamaa Kuolemanportti-sarjaa. Kirja on ilmestynyt vuonna 1990 ja se on suomennettu 1996. Kirjan on suomentanut Jukka Nyman. == Juoni == Kauan sitten patrynit yrittivät päästä maailman hallitsijoiksi. Sartanit halusivat pysäyttää heidät millä hinnalla hyvänsä. Siksi he aiheuttivat entisen maailman eriytymisen neljäksi uudeksi maailmaksi: ilma (Arianus), tuli (Pryan), kivi (Abarrach) ja vesi (Chelestra). Samalla he loivat labyrintin, jonne he vangitsivat patrynit. Nyt satojen vuosien kuluttua osa patryneista on kuitenkin paennut labyrintistä ja asettunut asumaan sen ulkopuolella olevaan Nexuksen kaupunkiin. Patryneita johtaa Nexuksen valtias Xar, joka oli ensimmäinen labyrintistä paennut patryni. Kirjassa Nexuksen valtias lähettää palvelijansa Haplon kuolemanportin kautta Arianukseen. Hänen suunnitelmansa on vallata kaikki maailmat ja kostaa heidät vanginneille sartaneille. Arianukselle päästäkseen Haplon täytyy lentää maailmoja yhdistävän kuolemanportin läpi, jolloin hänen aluksensa vahingoittuu ja putoaa Drevliniin. Drevlinissä asuu kekkejä (Arianuksen kääpiöt nimittävät itseään kekeiksi). == Lähteet == Luokka:Yhdysvaltalaiset fantasiaromaanit Luokka:Vuoden 1990 kirjat
Rainy Helsinki

”Rainy Helsinki” on Kristiina Wheelerin esikoisalbumin, Hitchin to Helsinki, kolmas single. Single lähetettiin radioille tammikuun loppupuolella ja digitaaliseen myyntiin se tuli 21. tammikuuta 2009. == Kappaleet == # == Listasijoitukset == {| width="0%" |- valign="top" | width="50%" | Lista Paras sijoitus Suomen virallinen latauslista — Suomen virallinen singlelista — ==Lähteet== Luokka:Vuoden 2009 kappaleet Luokka:Kristiina Wheelerin kappaleet
Manuel Félix Díaz

Manuel Félix Díaz Guzman (s. 10. joulukuuta 1983) on Dominikaanista tasavaltaa edustava amatöörinyrkkeilijä ja olympiavoittaja. Díaz voitti pronssia vuoden 2003 Pan-Amerikan kisoissa alle 60-kiloisten sarjassa. Vuonna 2008 Díaz voitti kultaa Pekingin olympialaisissa alle 64-kiloisten sarjassa. Loppuottelussa kukistui Thaimaan Manus Boonjumnong. Díazin voittama kultamitali oli Dominikaanisen tasavallan kaikkien aikojen toinen kultamitali olympialaisissa Félix Sánchezin vuoden 2004 olympiavoiton jälkeen. Mitali oli myös maan kaikkien aikojen toinen nyrkkeilymitali olympialaisista. Ensimmäisen voitti Pedro Nolasco Los Angelesista 1984. == Arvokisahistoria == === Kesäolympialaiset === * 2004 (60 kg) ** 1. kierros: Serik Jelejov Tappio 28–16 Jelejov voitti lopulta pronssia. * 2008 (64 kg) ** 1. kierros: Eduard Hambardzumyan Voitto 11-4 ** 2. kierros: John Joe Joyce Voitto 11–11 ** Puolivälierä: Morteza Sepahvand Voitto 11–6 ** Välierä: Alexis Vastine Voitto 12–10 ** Finaali: Manus Boonjumnong Voitto 12–4 === MM-kilpailut === * 2007 (64 kg) ** 1. kierros: Su Hsiao Ken Voitto Tyrmäys 1. erä ** 2. kierros: Masatsugu Kawachi Tappio 14–15 == Lähteet == * Yahoo! Sports Luokka:Dominikaanilaiset nyrkkeilijät Luokka:Dominikaanilaiset olympiavoittajat Luokka:Vuonna 1983 syntyneet Luokka:Elävät henkilöt
Rock ’n’ Roll High School

Rock ’n’ Roll High School on vuonna 1979 julkaistu lähinnä kouluelämästä kertova elokuva. Elokuvassa esiintyy yhdysvaltalainen punk-bändi Ramones. Elokuvan pääosissa toimivat P. J. Soles (Riff Randell), Vince Van Patten (Tom Roberts) ja Ramones-yhtye. Rock ’n’ Roll High Schoolia pidettiin yhtenä 1970-luvun merkittävimmistä elokuvista. Elokuvasta julkaistiin samana vuonna soundtrack, joka sisälsi elokuvan parhaat kappaleet. == Juoni == Riff Randell (P. J. Soles) on Ramonesin kuuluisimpia faneja. Hän ei tahdo päästää unelmastaan irti saada Ramonesin keikalle liput. Koulussakin Riff puheilee ainoastaan Ramonesista, mikä närkästyttää opettajaa Miss Evelyn Togaria (Mary Woronov). Viimein Riff saa hankittua Ramonesin keikalle liput, jonne hän lähettää koko koulun. Keikan lopussa Riffistä ja Joey Ramonesta tulee parhaimmat ystävykset. Opettajan kuultua Riffin ja muun koulun olevan Ramonesin keikalla, hän polttaa seuraavana päivänä kaikki Ramonesin levyt. Yhtye ja Riff kostavat ja räjäyttävät koulun soittamalla samalla nimikkokappaletta ”Rock ’n’ Roll High School”. == Päärooleissa == == Elokuvan soundtrack == * Bent Fabric – ”Alley Cat” * Chuck Berry – ”School Days” * Brownsville Station – ”Smokin' In the Boys Room” * Alice Cooper – ”School's Out” * Devo – ”Come Back Jonee” * Eddie and the Hot Rods – ”Teenage Depression” * Fleetwood Mac – ”Albatross” * Fleetwood Mac – ”Jigsaw Puzzle Blues” * Nick Lowe – ”So It Goes” * Paul McCartney – ”Did We Meet Somewhere Before?” * MC5 – ”High School” * The Paley Brothers – ”C'mon Let's Go” * The Paley Brothers – ”You're the Best” * Todd Rundgren – ”A Dream Goes on Forever” * The Velvet Underground – ”Rock & Roll” * Brian Eno – ”Spirits Drifting” * Brian Eno – ”Alternative 3” * Brian Eno – ”M386” * Brian Eno – ”Energy Fools the Magician” * Ramones – ”Blitzkrieg Bop” * Ramones – ”I Just Want to Have Something to Do” * Ramones – ”I Wanna Be Sedated” * Ramones – ”I Wanna Be Your Boyfriend” * Ramones – ”I Want You Around” * Ramones – ”Pinhead” * Ramones – ”Questioningly” * Ramones – ”Rock ’n’ Roll High School” * Ramones – ”She's the One” * Ramones – ”Sheena Is a Punk Rocker” * Ramones – ”Teenage Lobotomy” * Ramones – ”California Sun” * Ramones – ”Do You Wanna Dance?” == Aiheesta muualla == * Luokka:Ramones Luokka:Vuoden 1979 yhdysvaltalaiset elokuvat Luokka:Yhdysvaltalaiset komediaelokuvat Luokka:Allan Arkushin ohjaamat elokuvat Luokka:Yhdysvaltalaiset nuortenelokuvat
Pu Qifeng

Pu Qifeng (s. 1986) on kiinalainen pistooliampuja ja nuorten maailmanmestari. Pu voitti MM-kilpailuissa Zagrebissa 2006 poikien sarjassa henkilökohtaisen ja joukkuekullan 10 m ilmapistoolissa ja 50 m pistoolissa. Hänellä on hallussaan poikien 10 m ilmapistoolin sivuava maailmanennätys. ==Maailmanennätykset== ==Lähteet== * * * * Luokka:Kiinalaiset ampujat Luokka:Vuonna 1986 syntyneet Luokka:Elävät henkilöt
Bruno Julie

Louis Richard Bruno Julie (s. 11. heinäkuuta 1978) on mauritiuslainen amatöörinyrkkeilijä ja olympiamitalisti. Julie voitti pronssia Pekingin kesäolympialaisista 2008 alle 54-kiloisten sarjassa. Hän hävisi sarjansa välierässä Kuuban Yankiel Leónille, ja koska nyrkkeilyssä ei käydä pronssiottelua, palkittiin Julie pronssisella mitalilla. Mitali on Mauritiuksen kaikkien aikojen ensimmäinen olympiamitali. ==Arvokisahistoria== ===Kesäolympialaiset=== *2008 (54 kg) **1. kierros: Emanuel Thabiso Nketu Voitto 17-8 **2. kierros: Khurshid Tadjibayev Voitto 16-4 **Puolivälierä: Héctor Manzanilla Voitto 13-9 **Välierä: Yankiel León Tappio 5-7 ===MM- kilpailut=== *2007 (54 kg) ** Francisco Castillejo Voitto ypv. 3.erä ** Orzubek Shayimov Voitto 34-13 ** Joe Murray Tappio 19-26 ==Lähteet== * Henkilökuva Kansainyhteisön kisojen 2006 sivustolla ==Viitteet== Luokka:Mauritiuslaiset nyrkkeilijät Luokka:Mauritiuslaiset olympiamitalistit Luokka:Vuonna 1978 syntyneet Luokka:Elävät henkilöt
Oracular Spectacular

Oracular Spectacular on yhdysvaltalaisen rockyhtye MGMT:n debyyttialbumi, joka julkaistiin digitaalisesti lokakuussa 2007. CD- ja vinyyli- versiot julkaistiin 22. tammikuuta 2008. Albumin kappaleet ”Kids” ja ”Time to Pretend” julkaistiin jo yhtyeen edellisellä julkaisulla, Time to Pretend EP:llä (2005), mutta Oracular Spectacularille niistä äänitettiin uudet versiot. Pitchfork Media vertasi arvostelussaan MGMT:tä Musen ja Mewin musiikkiin, mutta kudottuna 90-luvun alun brittipop-soundiin. Prefix Magazinen arvostelussa kirjoitettiin albumin ”kuulostavan ammattikorkeakoulu-asuntolan kokeilulta, joka on mennyt hirvittävän oikein.” NME nimesi albumin vuoden 2008 parhaaksi albumiksi. Wireless Bollinger piti albumia vuoden 2008 viidenneksi parhaana top 10 -listallaan. == Kappaleet == == Arvostelut == * AllMusic: * The Guardian: * IGN: (9.6/10) * NME: (8/10) * Pitchfork Media: (6.8/10) * Prefix: * Rolling Stone: * The Skinny: * This Is Fake DIY: (8/10) * Soundi: == Listasijoitukset == Lista Paras sijoitus Viikkoja listalla Australian ARIA- albumilista 6. 46 Itävallan Ö3-albumilista 72. 1 Belgian Ultratop-albumilista 10. 48 Alankomaiden MegaCharts-albumilista 45. 13 Ranskan SNEP-albumilista 22. 82 Irlannin IRMA-albumilista 5. 74 Italian FIMI-albumilista 74. 6 Uuden- Seelannin RIANZ-albumilista 13. 34 Sveitsin Hitparade-albumilista 68. 22 Britannian albumilista 8. 65 Yhdysvaltain Billboard 200 -albumilista 38. 34 Listasijoitusten lähde: == Lähteet == Luokka:MGMT:n albumit Luokka:Vuoden 2007 esikoisalbumit
Oikeuskelpoisuus

Oikeuskelpoisuus tarkoittaa kelpoisuutta esiintyä oikeussubjektina eli saada oikeuksia ja tulla velvoitetuksiHoppu, Hoppu 2016, s. 34Mattila (päätoim.) 1996, palsta 391 Oikeuskelpoisuuden keskeisiä kysymyksiä ovat, mistä oikeuskelpoisuus alkaa ja milloin se päättyy.Hulkko, Hyvärinen, Ohvo 2004, s. 59 Oikeuskelpoisuus tulee erottaa oikeustoimikelpoisuudesta. Länsimaissa luonnolliset henkilöt ovat olleet tasaveroisesti oikeuskelpoisia orjuuden poistumisesta lähtien. Oikeuskelpoisuus on ollut sekä miehillä että naisilla, vaikka naisten mahdollisuuksia käyttää oikeuskelpoisuutta on aiemmin eri tavoin rajotettu. Myös oikeushenkilöille on myönnetty oikeuskelpoisuus, koska sen on katsottu edistävän markkinatalouteen perustuvan talousjärjestelmän tavoitteita.Mattila (päätoim.) 1998, palsta 665 == Oikeuskelpoisuus Suomessa == Oikeuskelpoisuus on kaikilla luonnollisilla henkilöillä ja oikeushenkilöillä, mutta oikeushenkilöiden ja ulkomaalaisten oikeuskelpoisuus on rajatumpaa. Oikeuskelpoisuutta ei voi menettää, eikä siitä voi omin toimin luopua. Luonnollisen henkilön oikeuskelpoisuus alkaa hänen syntymästään ja päättyy hänen kuolemaansa. Lapsi saavuttaa oikeuskelpoisuuden, kun hän on syntynyt elävänä riippumatta siitä, kuinka kauan hän syntymän jälkeen elää. Kadonnut henkilö voidaan tietyn ajan kuluttua julistaa kuolleeksi.Hulkko, Hyvärinen, Ohvo 2004, s. 60–61 Oikeushenkilön oikeuskelpoisuuden alkaminen määräytyy sen perustamista koskevien säännösten mukaan. Organisaatiosta tulee oikeushenkilö yleensä silloin, kun sen merkitään viranomaisen toimesta erityiseen julkiseen oikeushenkilörekisteriin. Oikeushenkilön oikeuskelpoisuus päättyy, kun sen toiminta oikeudellisesti loppuu, kuten selvitystila- tai konkurssimenettelyn päättyessä. Oikeushenkilöiden luonteesta johtuen ne eivät ole samassa laajuudessa oikeuskelpoisia kuin luonnolliset henkilöt. Oikeushenkilöllä ei ole esimerkiksi äänioikeutta, oikeutta solmia avioliitto tai sosiaalisia oikeuksia.Hoppu, Hoppu 2016, s. 42Hulkko, Hyvärinen, Ohvo 2004, s. 87–89Mattila (päätoim.) 1996, palstat 391–340 == Oikeuskelpoisuus kansainvälisessä yksityisoikeudessa == Kansainvälisessä yksityisoikeudessa oikeuskelpoisuus luetaan henkilöstatuutin alaan. Suomessa on perinteisesti katsottu, että luonnollisen henkilön oikeuskelpoisuuteen liittyvissä kysymyksissä sovelletaan hänen kansalaisuutensa osoittamaa lakia, mutta 1990-luvulla vakiintui kanta, jonka mukaan niissä sovelletaan kotipaikka- ja asuinpaikkaperiaatteita, ellei ole erikseen säädetty noudatettavaksi kansalaisuusperiaatetta. Oikeushenkilön oikeuskelpoisuuteen sovelletaan lähtökohtaisesti rekisteröintivaltion lakia.Mattila (päätoim.) 1998, palsta 666 ==Lähteet== * * * * ===Viitteet=== Luokka:Oikeustiede
Viktor Savin

Viktor Aleksejevitš Savin (), kirjailijanimeltään Ńobdinsa Vittor (komiksi Нёбдiнса Виттор; 21. marraskuuta 1888 – 11. elokuuta 1943) oli komilainen kirjailija. Viktor Savin syntyi nykyisen Komin tasavallan Kortkerosin piirin Njobdinon kylässä. Koulunkäynnin jälkeen hän työskenteli kirjurina, halonhakkaajana ja toimi seitsemän vuotta konttorityöntekijänä Ukrainan kaivoksilla. Savinia pidetään yhtenä kominkielisen kirjallisuuden perustajista. 1920- ja 1930-luvuilla hän kirjoitti lukuisia runoja, kertomuksia ja kuvauksia. Monista hänen runoistaan on tehty lauluja. Savinin näytelmiä ovat Šondi petigön dźoridź kośmis (”Auringon noustessa kukka lakastui”, 1919), Rajyn (”Taivaassa”, 1922), Inaśtöm lov (”Rauhaton sielu”, 1927), Kulömdinsa bunt (”Ust-Kulomin kapina”, 1928). Vuonna 1921 Savin oli järjestämässä ensimmäistä komilaista näyttelijäseuruetta ja vuonna 1930 hän perusti teatterin, jonka perustalle syntyi vuonna 1936 Komin kansallisteatteri. Savin toimi myös Komin proletaarikirjailijoiden liiton johtajana. Vuonna 1937 Savin pidätettiin ja tuomittiin pakkotyöleirille. Hän kuoli vuonna 1943 pakkotyöleirillä lähellä Tomskin rautatien Itatkan asemaa. Savinin maine palautettiin vuonna 1955. ==Aiheesta muualla== * Viktor Savinin lyhyt elämäkerta ja katkelmia tuotannosta , (komiksi) Luokka:Kominkieliset kirjailijat Luokka:Stalinin vainoissa kuolleet Luokka:Vuonna 1888 syntyneet Luokka:Vuonna 1943 kuolleet
Samuli Piiroinen

Samuli Piiroinen (s. 24. maaliskuuta 1979 Helsinki) on suomalainen jääkiekkoilija, joka edusti viimeksi SM-liigassa pelavaa JYPiä. Piiroinen on lähtöisin HIFK:sta jossa hän pelasi juniorina. A-juniori-ikäisenä Piiroinen siirtyi Bluesiin muttei mahtunut edustusjoukkueeseen ja siirtyi Järvenpäähän KJT:seen. KJT:stä Piiroinen siirtyi Jukureihin kaudeksi 2002–03 ja pelasi Mikkelissä vuoteen 2006 josta sai sopimuksen JYPiin.http://www.jatkoaika.com/smliiga.php?pelaaja=2810 ==Lähteet== * Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Fábio da Silva

Fábio Pereira da Silva (s. 9. heinäkuuta 1990) on brasilialainen jalkapalloilija. Hän on vasen laitapuolustaja ja pelasi kauden 2012-2013 lainasopimuksella Queens Park Rangersissa Manchester Unitedista, jossa pelaa myös hänen kaksoisveljensä Rafael. Fábio siirtyi kesällä 2016 Middlesbrough F.C.:hen Cardiff Citystä. Fábion ja Rafaelin sopimus hyväksyttiin helmikuussa 2007. Ensimmäisen kerran kentälle hänet päästettiin puoliajan vaihdossa Patrice Evran tilalle 2–0-voittoon päättyneessä harjoitusottelussa Peterborough Unitedia vastaan. Todellinen debyytti tapahtui 24. tammikuuta 2009, kun hän aloitti avauksessa Tottenham Hotspuria vastaan voitokkaassa FA Cupin pelissä, tosin hänet vaihdettiin pois hänen loukkaannuttua myöhemmin pelissä. Heinäkuussa 2012 Fábio siirtyi lainalle kaudeksi 2012-2013 Valioliigassa pelaavan Queens Park Rangersin riveihin. Fábio tunnetaan hyökkäävästä ja energisestä pelityylistä. == Lähteet == * http://www.manutd.com/en/Players-And-Staff/First-Team/Fabio.aspx Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
Salamurhaaja (elokuva)

Salamurhaaja on Charles Bronsonin tähdittämä toimintaelokuva vuodelta 1987. == Juoni == Eläkkeellä oleva salaisen palvelun agentti Jay Killion pyydetään takaisin töihin harvinaislaatuiseen tehtävään: hänen on suojeltava presidentin vaimoa Lara Royce Craigia mahdollisilta salamurhayrityksiltä. Craig vihaa Killionia sydämensä kyllyydestä, mutta kun Craigin huvijahti räjähtää, on hänen luotettava agentin taitoihin. Molemmat tajuavat, etteivät ole missään turvassa, kun selviää, että tappokäskyn jäljet johtavat itse valkoiseen taloon. ==Arvioita== Video-oppaassa vuodelta 1994 Sam Inkinen kutsuu Salamurhaajaa tusinatoiminnaksi ja masentavaksi esitykseksi. Hän antaa sille 1–5 tähden sijasta pommin, mikä vastaa sanallista arviota ”täysin epäonnistunut tekele”. ==Lähteet== == Aiheesta muualla == * * * Luokka:Vuoden 1987 yhdysvaltalaiset elokuvat Luokka:Yhdysvaltalaiset toimintaelokuvat Luokka:Poliittiset trillerit Luokka:Peter R. Huntin ohjaamat elokuvat Luokka:Cannon Groupin elokuvat
DJ Miko

DJ Miko (oikealta nimeltään Monier Quartrarro, s. 8. helmikuuta 1973) on italialainen elektronista musiikkia esittävä artisti-DJ. Hänen tunnetuin kappale on 4 Non Blondes -yhtyeen hittikappaleesta "What's Up" tehty coverversio. ==Diskografia== ===Albumit=== * The Last Millennium (julkaistu Italiassa) (1999) ===Singlet=== * What's Up * Rhythm * Hot Stuff * Clementine * Dreaming * What's Up 2000 * My Sharona / Keep On * Ruby Tuesday * Shout ==Aiheesta muualla== * Diskografia Discogs-sivustolla Luokka:Italialaiset elektronisen musiikin artistit Luokka:Italialaiset eurodanceartistit ja -yhtyeet Miko Luokka:Vuonna 1973 syntyneet Luokka:Elävät henkilöt
Windows Media Audio

Windows Media Audio (WMA) on Microsoftin menetelmä äänenpakkaukseen. Käytetystä koodekista on eri versioita. WMA:n käyttämä tiedostomuoto perustuu ASF-muotoon. WMA on kehitetty MP3:n kilpailijaksi. == Historia == WMA on peräisi MSAudio-koodekista, jonka Henrique Malvar ja hänen ryhmänsä kehitti. Malvar luovutti työn Microsoftin Windows Media -ryhmälle, jotka muuttivat sen Windows Media Audioksi. == Lähteet == Luokka:Äänikoodekit Luokka:Microsoft
Viuhkapanos

Viuhkapanos on maanpinnan yläpuolelle sijoitettu miina, joka lauetessaan levittää kapean viuhkan metallihauleja kohteeseen. Laukaisu voi tapahtua sähköisesti tai langan avulla. Viuhkapanokset soveltuvat parhaiten taisteluun jalkaväkijoukkoja vastaan, mutta niillä on myös mahdollista lyhyillä etäisyyksillä aiheuttaa tuhoa vihollisen panssaroimattomille ajoneuvoille. Viuhkapanosten vaikutusetäisyys vaihtelee 50 ja 150 metrin välillä. Suomen puolustusvoimilla on käytössä kevyitä viuhkapanoksia (VP 88, VP 2010) ja raskaita viuhkapanoksia (VP 84). VP 88 läpäisee kaksi senttimetriä lautaa 50 metrin etäisyydeltä ja hauleja leviää 927 kappaletta 58 asteen alueelle. Suomessa puolustusvoimat on korvaamassa jalkaväkimiinoja myös viuhkapanoksilla. == Katso myös == * M18 Claymore == Lähteet == Luokka:Miinat
Faron lentoasema

Faron lentoasema (, ) on siviili-ilmailua palveleva lentoasema Faron kaupungin lähellä Portugalissa. Kenttä on hyvin tärkeä alueen matkailun kannalta. Tunnettuja alueen lomakohteita ovat Albufeira ja Portimão (Praia da Rocha). ==Lähteet== ==Aiheesta muualla== *Lentoaseman kotisivut Luokka:Portugalin lentoasemat
Guam kesäolympialaisissa 2004

Guam osallistui vuoden 2004 kesäolympialaisiin neljän urheilijan vahvuisella joukkueella. Guamilaiset kilpailivat kolmessa eri urheilumuodossa. Kukaan heistä ei yltänyt mitaleille asti. == Tulokset == === Yleisurheilu === ==== Miesten 1 500 m ==== Urheilija Alkuerät Välierät Finaali Lopullinen sijoitus Tulos Sijoitus Tulos Sijoitus Tulos Sijoitus Neil Weir 4:05,86 12. Karsiutui 37. Weir juoksi erässä 3. Hän voitti juoksemalla vain yhden kanssakilpailijansa. ==== Naisten 1 500 m ==== Urheilija Alkuerät Välierät Finaali Lopullinen sijoitus Tulos Sijoitus Tulos Sijoitus Tulos Sijoitus Sloan Siegrist 4:44,53 14. Karsiutui 43. Siegrist juoksi erässä 1. Samoin kuin Weare, Siegrist voitti juoksemalla vain yhden kanssakilpailijansa. === Uinti === Alkuerät, erä 2 Sijoitus Nimi Aika 1\. Michal Rubacek 54,87 2\. Oleg Lyashko 55,90 3\. Nicholas Rees 56,39 4\. Gordon Touw Ngie Tjouw 56,68 5\. Conrad Francis 56,80 6\. Andy Wibowo 56,86 7\. Daniel O'Keeffe 57,39 8\. Davy Bisslik 57,85 Kukaan tästä erästä ei selvinnyt jatkoon. O'Keeffe karsiutui. === Paini === ==== Miesten vapaapaini 84 kg, lohko 4 ==== Painija Voitot Häviöt Yoel Romero 2 0 Davyd Bichinashvili 1 1 Jeffrey Cobb 0 2 Cobb hävisi alkulohkon molemmat ottelunsa ja karsiutui. ==Katso myös== *Guam olympialaisissa *Guam kesäolympialaisissa 2008 ==Lähteet== *Guamin olympiakomitean sivusto Kesäolympialaisissa 2004 Luokka:Valtiot kesäolympialaisissa 2004
A. A. Long

Anthony Arthur Long (s. 17. elokuuta 1937 Manchester, Englanti) on brittiläinen, Yhdysvaltain kansalaisuuden saanut klassisen kirjallisuuden tutkija ja Kalifornian yliopiston (Berkeley) Irving Stone -oppituolin kirjallisuuden professori. Long opiskeli Manchester Grammar Schoolissa (1948-1955) ja University College Londonissa (1957-1960). Vuosien 1961 ja 1971 välillä hän luennoi klassisesta kirjallisuudesta Otagon ja Nottinghamin yliopistoissa sekä University College Londonissa. Vuonna 1971 hänet nimettiin viimeksi mainitun yliopiston lukijaksi (reader). Tuolloin hänen oppilaisiinsa kuului muun muassa David Sedley. Vuonna 1973 Long siirtyi Liverpoolin yliopistoon ottamalla vastaan Gladstone -oppituolin kreikan kielen professorin viran. Hän toimi tehtävässä vuoteen 1982, jolloin siirtyi nykyiseen tehtäväänsä Kalifornian yliopistossa. Long nimitettiin British Academyn jäseneksi vuonna 1992. == Teoksia == * Language and Thought in Sophocles. A Study of Abstract Nouns and Poetic Technique (Athlone Press, London, 1968) * Problems in Stoicism, (toim.) (Athlone Press, London, 1971) * Hellenistic Philosophy. Stoics, Epicureans, Sceptics (Gerald Duckworth and Charles Scribner's Sons, London and New York, 1974) * The Hellenistic Philosophers. vol. 1 The principal sources in translation with philosophical commentary, yhdessä David Sedleyn kanssa (Cambridge University Press, 1987) * The Hellenistic Philosophers Vol. 2 Greek and Latin texts with notes, yhdessä David Sedleyn kanssa (Cambridge University Press, 1987) * Thophrastus of Eresus. On His Life and Work, (toim. yhdessä P. M. Hubyn ja W. W. Fortenbaughin kanssa) (New Brunswick and Oxford, 1985) * The Question of Eclecticism. Studies in later Greek Philosophy, (toim. yhdessä J. Dillonin kanssa) (University of California Press, 1988) * Ierocle, yhdessä G. Bastianinin kanssa. Teoksessa Corpus dei papiri filosofici greci e Latini, vol. 1, ss. 268-441 (Florence, 1992) * Images and Ideologies: Self-definition in the Hellenistic World, (toim. yhdessä A. W. Bulloch, E. S. Gruen, A. Stewart) (University of California Press, 1993) * Stoic Studies (Cambridge University Press, 1996) * The Cambridge Companion to Early Greek Philosophy, (toim.) (Cambridge University Press, 1999) * Epictetus. A Stoic and Socratic Guide to Life (Clarendon Press, Oxford, 2002) == Aiheesta muualla == * Anthony A. Long , Curriculum Vitae Luokka:Brittiläiset antiikintutkijat Luokka:Brittiläiset professorit Luokka:Yhdysvaltalaiset antiikintutkijat Luokka:Yhdysvaltalaiset professorit Luokka:Vuonna 1937 syntyneet Luokka:Elävät henkilöt
Jesse Turkulainen

Jesse Turkulainen (s. 17. huhtikuuta 1990 Tukholma) on ruotsinsuomalainen entinen jääkiekkoilija. Hän pelasi kaudella 2008–2009 Tapparan edustusjoukkueessa SM-liigaa neljässä pelissä yhteensä 4 minuuttia. Kaudella 2009–2010 hän pelasi 24 ja seuraavalla kaudella 32 SM-liigaottelua. Turkulainen on syntynyt Tukholmassa ja on pelannut aikaisemmin juniorijääkiekkoa Ruotsissa. Turkulainen on edustanut Suomea juniorimaajoukkueissa. ==Tilastot== 2007–08 Södertälje J20 SWE 26 2 6 8 22 – – – – – Södertälje J18 SWE 7 1 2 3 38 – – – – – 2008–09 Tappara SML 4 0 0 0 0 – – – – – Tappara A-jun. 36 8 8 16 56 – – – – – 2009–10 Tappara SML 24 0 3 3 24 8 1 1 2 6 LeKi Mestis 10 2 0 2 8 – – – – – Tappara A-jun. 19 2 9 11 18 – – – – – 2010–11 Tappara SML 32 1 4 5 22 – – – – – LeKi Mestis 5 1 1 2 4 – – – – – Tappara A-jun. 6 0 3 3 18 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1990 syntyneet Luokka:Elävät henkilöt Luokka:Ruotsinsuomalaiset henkilöt
Jacques Vielliard

Jacques Marie Edme Vielliard (22. elokuuta 1944 Pariisi – 9. elokuuta 2010 Belém, Brasilia) oli ranskalainen lintutieteilijä. Vielliard opiskeli Lycée Louis-le-Grandissa ja Sorbonnessa, ja väitteli tohtoriksi ekologiassa École Normale Supérieuressa (ENS) Pariisin yliopistossa. Jo poikana Jacques Vielliard päätti ruveta tutkimaan lintuja ymmärtääksen luonnon toimintaa. 18-vuotiaana hän sai ensimmäisen kansainvälisen tehtävänsä ja pääsi tutkimaan Coto Doñanan kansallispuistoa Espanjassa. Tämän jälkeen Vielliard vastasi International Wildfowl Research Bureaun läntisen Aasian alueesta ja matkusti tiiviisti Romanian ja Himalajan välillä vuosina 1967–1971. Hänen kiinnostuksensa kohdistui lähinnä muuttavien vesilintujen ekologiaan. Hän keräsi mittavan aineiston tutkiessaan suosirrin (Calidris alpina) ekologiaa väitöskirjaansa varten. Poliittiset ja sotilaalliset muutokset tekivät alueen tutkimisen mahdottomaksi ja Vielliard lähti tutkimaan Tšadjärven luontoa ranskalaisen ORSTOM-toimiston toimeksiannosta. Palattuaan Pariisiin Vielliard luennoi lintujen ekologiasta École Normale Supérieuressa, osallistuen samanaikaisesti Muséum National d'Histoire Naturellen toimintaan. Hän toimitti neljännesvuosittain ilmestyvää lintutieteellistä julkaisua Alauda. Brasilian Tiedeakatemian puheenjohtaja tohtori Aristides A. Pacheco Leão saapui Eurooppaan etsimään tutkijoita kehittämään Brasilian ekologian maastotutkimusta. Samaan aikaan Vielliard julkaisi tutkimuksensa uudesta lintulajista, algeriannakkelista (Sitta ledandi). Pacheco Leão pyysi Vielliardia Brasiliaan. Elokuussa 1973 Vielliard saapui Brasiliaan ja aloitti tutkimukset valtion koillisosassa, yhteistyössä lintutieteilijöiden Helmut Sick ja Augusto Ruschi ja kasvitieteilijä Dárdano de Andrade-Liman kanssa. Jacques Vielliard kehitteli uusia tutkimusmenetelmiä Brasilian linnuston tutkimiseksi. Hän keksi menetelmiä lintujen laulun ja ääntelyn äänittämiseen ja analysointiin sekä linnuston runsauslaskentoihin. Neljän Tiedeakatemian tutkimusretken jälkeen Vielliard hyväksyi vuonna 1978 tarjouksen perustaa Campinasin valtionyliopiston yhteyteen UNICAMP Bioakustinen laboratorio. Nykyisin laboratorio on alansa johtava tutkimuslaitos ja sillä on laaja luonnonäänitekirjasto. Algeriannakkelin lisäksi Vielliard on nimennyt brasilianvarpuspöllön (Glaucidium hardyi) ja ciponkanasteron (Asthenes luizae). == Kirjoituksia == * The Ruddy Shelduck. IWRB Monograph nº 10, Slimbridge. (1970). * Calidris alpina. Teoksessa Handbuch der Vögel MittelEuropas (Glutz von Blotzheim (toim.)) osa VI, s. 477–532. Akademische Verlagsges, Wiesbaden. (1975). * Le Djebel Babor et sa Sittelle, Sitta ledanti Vielliard 1976. Alauda. vol. 46, s. 1–42. (1978). * Estudo bioacústico das aves do Brasil: o gênero Scytalopus. Ararajuba. vol. 1, s. 5–18. (1990). * A Zoophonia de Hercule Florence. Editora Universitária, UFMT, Cuiabá. (1993). * Catálogo dos Troquilídeos do Museu de Biologia Mello Leitão. Ministério da Cultura, IBPC, MBML, Santa Teresa. (1994). == Lähteet == * === Viitteet === Luokka:Ranskalaiset ornitologit Luokka:Ekologit Luokka:Vuonna 1944 syntyneet Luokka:Vuonna 2010 kuolleet
Skywarp

Skywarp on kuvitteellinen hahmo Transformers-universumissa, joka kuuluu pahoihin Decepticoneihin. ==The Transformers== ===Televisiosarja=== Skywarp oli ensimmäisten Decepticonien joukossa, jotka saapuivat Maahan. Muuttuu F-15-hävittäjäksi. Erikoisominaisuus on kyky teleporttautua lennossa. Ulkonäöltään identtinen Starscreamin kanssa, mutta erivärinen. Skywarp kohtaa loppunsa vuoden 1986 Transformers-elokuvassa. Hän on yksi kuolettavasti haavoittuneista, jotka nakataan Astrotrainin kyydistä avaruuteen. Skywarpin, Thundercrackerin ja Insecticonien osista planeettojensyöjä Unicron rakentaa Cyclonusin, Scourgen ja Sweep-armeijan. ===Marvelin sarjakuva=== Skywarp on taustalla lähinnä sivuroolissa. Skywarpin tuhoaa ensi kerran Omega Supreme. Myöhemmin, Decepticonien korjattua Skywarpin hänet tuhoaa Alikannasta supervoimat saanut Starscream. Tämän jälkeen Skywarpia ei nähty Suomessa julkaistuissa Marvelin Transformers-sarjakuvissa. ==Transformers: Cybertron== Transformers: Cybertronissa Skywarpia ei nähty lainkaan sarjassa, mutta hänestä julkaistiin lelu, joka muistutti muuten Thundercrackeria, mutta oli erivärinen. == Transformers: Animated == Tom Kenny toimi Skywarpin äänenä vuosina 2008–2009 Transformers: Animatedissa. Starscream loi itsestään Kuussa viisi kloonia, jotka saivat hänen itsestään asentamista Ikikipinän palasista eri luonteen ominaisuudet. Skywarpia ei koskaan kutsuttu sarjassa nimellä. Sen sijaan hänet tunnettiin "Pelkuri-Starscreamina" Hän piti hyökkäystä Megatronia vastaan järjettömänä.Transformers: Animated jakso 28, "Avaruussilta, osa 1" He lopulta hyökkäsivät alkuperäisen Starscreamin johdolla Megatronin luokse, joka oli aktivoimassa avaruussiltaa. Syntyi taistelu Autobottien ja Decepticonien välillä, jossa Starscream klooneineen yritti tuhota Megatronin. Eliittivartioston tiedustelija Blurr kahlitsi Skywarpin, mutta he molemmat tarttuivat Mixmasterin sementtiin, johon oli jo aiemmin sotkeutunut toinen klooni, Thundercracker. Kaikki kolme lopulta lensivät avaruussillan läpi tuntemattomaan avaruuteen.Transformers: Animated jakso 29, "Avaruussilta, osa 2" Kolmikko leijaili avaruudessa, jossa hän valitti sementistä. Blurrin huomautuksella Thundercracker käytti energiatykkejään päästäkseen vapaaksi sementistä. Mutta Skywarp ei edelleenkään voinut liikkua Blurrin laittamien staasirautojen vuoksi. == Transformers: Cyberverse == Transformers: Cyberversessä Skywarp toimi yhtenä Etsijöiden kapteenina, ja yhtenä korkea- arvoisena upseerina, kuten Starscream ja Slipstream. == Hahmoa näytelleet == Vuodet Näyttelijät Sarjat Konsolipelit 1984–1986 Frank Welker The Transformers 2008–2009 Tom Kenny Transformers: Animated 2010 Richard Epcar Transformers: War for Cybertron == Lähteet == == Aiheesta muualla == *Lisätietoa Skywarpista TFWIKI.Netissä, Transformers-aiheisessa Wikiassa Luokka:Decepticonit
Huiskiloeukalyptukset

Huiskiloeukalyptukset (Corymbia) on puiden suku, johon kuuluu 113 lajia. 1990-luvulle asti ne luokiteltiin eukalyptusten sukuun, joita ne muistuttavat paljon ulkonäöltään ja kasvualueiltaan. Koalat käyttävät niitä ruokakasveinaan, varsinkin lajia Corymbia maculata.Koala Habitat Koalas in Care Joitakin lajeja, etenkin Corymbia ficifolia, viljellään koristekasveina.Soweing the Seeds == Lajeja == Huiskiloeukalyptuksien sukuun kuuluu yksi suomeksi nimetty laji:Suomen Lajitietokeskus: huiskiloeukalyptukset – Corymbia * sitruunaeukalyptus (Corymbia citriodora) == Lähteet == Luokka:Myrttikasvit
Katalepsis

Katalepsis (; "tavoittaminen", "kiinniottaminen") on stoalaisen filosofian termi, joka tarkoittaa ulkoisten vaikutelmien, kuten aistihavainnon, käsittämisen aktia. Käsite on keskeinen stoalaisessa tietoteoriassa ja havainnon filosofiassa. Stoalaisuuden mukaan kaikki vaikutelmat (fantasia) ovat joko tavoittavia (katalēptikē) tai ei-tavoittavia (akatalēpton). Tavoittavat vaikutelmat vastaavat täysin ulkoisessa todellisuudessa olevaa kohdettaan. Ei-tavoittavat vaikutelmat joko eivät vastaa kohdettaan, tai edustavat sellaista kohdetta, jota ei ole todellisuudessa edes olemassa. Katalepsis tarkoittaa tavoittavan vaikutelman saavuttamista. Epiktetoksen mukaan aistihavainnot eivät juuri koskaan petä. Sen sijaan haasteena oli vapautua epätosista uskomuksista, jotka havaintoihin liittyvät. Vastaanotettu vaikutelma muuttuu uskomukseksi silloin, kun se hyväksytään. Stoalaisuuden mukaan ihmisen tulisi pyrkiä pitämään kaikki uskomuksensa tosina, niin että jokainen niistä on tavoittavan vaikutelman mukainen ja näin ”ottaa kiinni” todellisuuden olemuksen.Ahonen, Marke: ”Marcus Aurelius ja tunteet”. Johdanto teokseen Katalapsis takaa ymmärretyn vaikutelman totuuden. Jos henkilö hyväksyy kataleptiseen vaikutelmaan liittyvän uskomuksen, eli jos henkilö kokee katalepsiksen, tällöin siihen liittyvä uskomus ei voi olla muuta kuin tosi. Stoalainen viisas on sellainen, jolla on ainoastaan kataleptisia vaikutelmia, ja niin hän on erehtymätön. Skeptikot, jotka valitsivat stoalaiset luonnollisiksi filosofisiksi vastakohdikseen, torjuivat stoalaiset ajatukset ihmismielestä ja sen menetelmistä suurempien merkitysten ymmärtämiseksi. Esimerkiksi Arkesilaos katsoi, ettei ole olemassa yhtään sellaista aistivaikutelmaa, josta emme voisi erehtyä. Skeptikoiden tavoitteena oli stoalainen tietoteoria torjumalla torjua mahdollisuus stoalaisesta viisaudesta kokonaisuudessaan. == Lähteet == Luokka:Filosofian termit Luokka:Kreikankieliset sanat ja sanonnat Luokka:Stoalaisuus Luokka:Tietoteoria